CELEX: 32002D0051
Language: el
Date: 2002-01-21 00:00:00
Title: 2002/51/ΕΚ: Απόφαση του Συμβουλίου, της 21ης Ιανουαρίου 2002, για τη σύναψη συμφωνίας μεταξύ της Ευρωπαϊκής Κοινότητας και της Δημοκρατίας της Νοτίου Αφρικής σχετικά με το εμπόριο οίνου

Avis juridique important

|

32002D0051

2002/51/ΕΚ: Απόφαση του Συμβουλίου, της 21ης Ιανουαρίου 2002, για τη σύναψη συμφωνίας μεταξύ της Ευρωπαϊκής Κοινότητας και της Δημοκρατίας της Νοτίου Αφρικής σχετικά με το εμπόριο οίνου  

Επίσημη Εφημερίδα αριθ. L 028 της 30/01/2002 σ. 0003 - 0003

Απόφαση του Συμβουλίουτης 21ης Ιανουαρίου 2002για τη σύναψη συμφωνίας μεταξύ της Ευρωπαϊκής Κοινότητας και της Δημοκρατίας της Νοτίου Αφρικής σχετικά με το εμπόριο οίνου(2002/51/EK)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133 σε συνδυασμό με το άρθρο 300, παράγραφος 2, πρώτο εδάφιο, πρώτη φράση,την πρόταση της Επιτροπής,Εκτιμώντας τα εξής:(1) Το Συμβούλιο αποφάσισε, με την απόφαση 1999/753/ΕΚ(1), ότι η συμφωνία εμπορίου, ανάπτυξης και συνεργασίας μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Νοτίου Αφρικής, αφετέρου(2), τίθεται προσωρινώς σε ισχύ την 1η Ιανουαρίου 2000.(2) Μια συμφωνία μεταξύ της Ευρωπαϊκής Κοινότητας και της Δημοκρατίας της Νοτίου Αφρικής σχετικά με το εμπόριο οίνου, εφεξής αποκαλούμενη "συμφωνία", αποτέλεσε αντικείμενο διαπραγματεύσεων. Η συμφωνία αυτή μονογραφήθηκε στις 30 Νοεμβρίου 2001 και θα πρέπει να εγκριθεί.(3) Προκειμένου να διευκολυνθεί η εφαρμογή ορισμένων διατάξεων της συμφωνίας, θα πρέπει η Επιτροπή, σύμφωνα με τη διαδικασία που προβλέπεται στο άρθρο 75 του κανονισμού (ΕΚ) αριθ. 1493/99 του Συμβουλίου, της 17ης Μαΐου 1999, για την κοινή οργάνωση της αμπελοοινικής αγοράς(3), να μπορέσει να προβεί στις απαραίτητες τεχνικές προσαρμογές,ΑΠΟΦΑΣΙΖΕΙ:Άρθρο 1Η συμφωνία μεταξύ της Ευρωπαϊκής Κοινότητας και της Δημοκρατίας της Νοτίου Αφρικής σχετικά με το εμπόριο οίνου μαζί με τα παραρτήματα, το πρωτόκολλο και τις δηλώσεις που επισυνάπτονται, εγκρίνεται εξ ονόματος της Κοινότητας.Τα κείμενα που αναφέρονται στο πρώτο εδάφιο επισυνάπτονται.Άρθρο 2Ο Πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να υπογράψουν τη συμφωνία δεσμεύοντας την Κοινότητα.Άρθρο 3Για τους σκοπούς της εφαρμογής του άρθρου 7, παράγραφος 8 και του άρθρου 18, παράγραφος 2 της συμφωνίας, η Επιτροπή εξουσιοδοτείται, σύμφωνα με τη διαδικασία που προβλέπεται στο άρθρο 75 του κανονισμού (ΕΚ) αριθ. 1493/1999, να συνάπτει τις απαραίτητες πράξεις για την τροποποίηση της συμφωνίας.Άρθρο 4Η Επιτροπή αντιπροσωπεύει την Κοινότητα στην μικτή επιτροπή που ιδρύεται βάσει του άρθρου 19 της συμφωνίας.Έγινε στις Βρυξέλλες, στις 21 Ιανουαρίου 2002.Για το ΣυμβούλιοΟ ΠρόεδροςM. Arias Cañete(1) ΕΕ L 311 της 4.12.1999, σ. 1.(2) ΕΕ L 311 της 4.12.1999, σ. 3.(3) ΕΕ L 179 της 14.7.1999, σ. 1. Κανονισμός ο οποίος τροποποιήθηκε τελευταία από τον κανονισμό (ΕΚ) αριθ. 2826/2000 (ΕΕ L 328 της 23.12.2000, σ. 2).